Organul nu se dezminte! În urmă cu puţin timp, mai mulţi jandarmi le-au bătut obrazul românilor care i-au huiduit sau le-au întors spatele la defilarea de ieri.

În urma ciocnirii, zeci de români au avut nevoie de îngrijiri medicale, având obrazul „totalmente devastat” de lovituri brutale cu pulanul în obraz.

„Şefii noştri din PSD au precizat clar: puteţi să le bateţi obrazul, dar atât, că ne băgaţi în belele şi mai mari”, spune Sile din clanul Boxerilor, colonel de jandarmerie.

„Ştiţi cât de greu e să nimereşti un obraz cu măciuca asta, fără să i-o dai omului peste ochi sau să-i rupi nasul? Părerea mea e că am făcut o treabă exemplară şi de data asta”, adaugă un jandarm care a participat la operaţiune.

„Feapă! Fufem fă huiduim fi fără dinfi!”, le-a răspuns un român instituţiilor de forţă.

